section_heading: Kulturni krajolik Budj Bima
paragraph_text: Nažalost, tijekom kolonizacije ovog područja od 1830-ih, kada su se dogodili i brojni masakri lokalnih starosjedilaca, kompleksni sustav akvakulture je gotovo uništen. Većina pokolja se dogodio tijekom tzv. „Eumerella rata” 1840-ih kada su Gunditjmare pokušali pružiti otpor britanskim doseljenicima. Poslije progona Gunditjmara skvoteri su uništili kamene brane i ustave kako bi napravili ograde za svoju stoku i naposljetku razbili kamenje za izgradnju putova.